KIRKENYT 


Ældste  Hugh  W.  Pinnock,  der  bliver 
ny  andenrådgiver  i  områdepræsident- 
skabet. (ID- foto). 


Ny  rådgiver  i 
områdepræsidentskabet 


Førsterådgiver  i  områdepræsi- 
dentskabet, Ældste  Johnson. 
(TD-foto). 


Områdepræsident  Jeffrey 
Holland  (TD-foto). 


R. 


Andenrådgiver  ældste  Ge- 
rald Melchin  forlader 
områdepræsidentskabet, 
hvorefter  ældste  Kenneth 
Johnson  bliver  førsterådgiver 
til  præsident  Jeffrey  R.  Hol- 
land. Ny  andenrådgiver  bliver 
ældste  Hugh  W.  Pinnock, 
som  nu  tiltræder  sin  kaldelse 
den  7.  august  1992. 

Ældste  Hugh  W.  Pinnock 
blev  kaldet  som  medlem  af 
De  HalvQerds'  Første  Kvo- 
rum  den  1.  oktober  1977. 

Han  blev  opretholdt  som 
præsident  for  søndagsskolens 
hovedbestyrelse  den  6.  okto- 


ber 1979.  Han  har  også  tjent 
som  områdeadministrator  for 
den  nordøstlige  del  af  USA 
og  som  leder  for  afdelingen 
for  præstedømmet. 

Ældste  Pinnock  er  født 
den  15.  januar  1934  i  Sah 
Lake  City,  Utah,  hvor  han 
blev  optaget  på  University  of 
Utah  i  1952.  Ældste  Pinnock 
var  både  studenterleder  i 
gymnasiet  og  på  universitetet. 
Han  afbrød  sin  uddannelse, 
da  han  blev  kaldet  som  mis- 
sionær for  Kirken  i  2  år.  1 
1958  tog  han  eksamen  fra 
University  of  Utah  og  blev 


officer  i  den  amerikanske 
hær. 

Ældste  Pinnock  har  arbej- 
det indenfor  forsikring.  Før 
sit  kald  som  generalautoritet 
var  han  generalagent  for 
Connecticut  Mutual  Life  In- 
surance Company  i  området 
omkring  Utah.  Han  har  også 
været  formand  i  flere  forskel- 
lige brancheorganisationer. 

Ældste  Pinnock  har  tjent  i 
Kirken  som  medlem  af  et 
missionspræsidentskab,  høj- 
rådsmedlem, biskop,  regio- 
nalrepræsentant og  som  mis- 
sionspræsident  i  Pennsylva- 


nia. Han  har  også  tjent  som 
formand  for  komiteen  for 
hjemmelærerarbejde  og  for 
famiUeaften  samt  som  med- 
lem af  Kirkens  komité  for  le- 
delse. 

Han  har  også  tjent  som 
præsident  for  Deseret  Foun- 
dation for  SDH-hospitalet 
samt  som  komitéformand  for 
Salt  Lakes  handelskammer. 
Han  er  gift  med  Anne  Haw- 
kins  Pinnock  fra  North  Hol- 
lywood i  Californien.  De  har 
6  børn.  □ 
Red. 

Skyld  hører  ikke  til  denne  kirke, 
inspiration  og  motivation  gør 


Nogle  af  os  føler  os  uvær- 
dige. Sommetider  gør  vi 
vort  arbejde  for  stort,  for 
mange  møder,  for  meget  ma- 
teriale, for  mange  bekymrin- 
ger. I  hjertet  sker  det  åndelige 
arbejde,  og  til  det  behøver  vi 
Guds  hjælp.  Alle  vore  møder 
skal  opløfte  os.  Gør  Jesu  Kri- 
sti evangelium  smukt,  således 
sagde  søster  Pamela  Johnson 
i  sin  indledning  til  områdets 
lederskabsmøde  for  søstre, 
torsdag  den  25.  juni  1992. 

Besøgende  gæster 

Områdepræsidentskabets 
hustruer  havde  tilrettelagt  en 


rundrejse  i  Skandinavien  med 
ønsket  om  at  give  en  opbyg- 
gende aften  til  lederne  i  de  tre 
hjælpeorganisationer.  Hjælpe- 
foreningen, Unge  Piger  og 
Primary.  Desværre  var  områ- 
depræsident Jeffrey  R.  Hol- 
land forhindret  i  at  deltage, 
men  de  to  rådgivere  ældste 
Gerald  Melchin  samt  ældste 
Kenneth  Johnson  og  de  tre 
hustruer,  søster  Patricia  Hol- 
land, søster  Evelyn  Melchin 
og  søster  Pamela  Johnson  le- 
vede udmærket  op  til  det 
mål,  de  havde  sat  sig. 


Søster  Anja  Søren- 
sen, der  er  hjælpe- 
foreningspræsi- 
dentinde  i  Aarhus 
Ward,  var  meget 
glad  for  ældste 
Johnsons  tale.  (Fo- 
to: AS). 

Søster  Patricia  Holland 

Søster  Holland  talte  om 
kvinders  værdi:  -  Jeg  talte  en- 
gang med  præsident  Monson 
i  templet,  hvor  han  bl.  a.  sag- 
de: Kvinder  har  meget,  meget 
mere  at  give  til  andre,  end  de 
selv  er  klar  over.  -  Jeg  havde 
bedt  meget  om  at  forstå  kvin- 
dens værdi,  og  følte  mig  til- 
skyndet til  at  læse  Åb.  12:1, 
hvor  følgende  tegn  på  himlen 
er  beskrevet:  "En  kvinde  med 
solen  som  klædebon  og  må- 
nen under  sine  fødder  og  en 
krans  af  tolv  stjerner  på  sit 
hoved".  -  Jeg  forstod  det  så- 
dan, at  kvinden  i  de  sidste  da- 
ge skal  have  magt  og  kraft  til 
at  styrke  Kirken.  Kvinden  er 
omgivet  af  lys,  udstråler  lys. 
Gud  kan  bruge  kvindens  lys 
til  antænde,  så  præstedømmet 
fungerer,  sagde  søster  Hol- 
land, hvorpå  hun  fortalte  et 
stærkt  eksempel  fra  sit  eget 
liv  på,  hvordan  hun  havde 
lært  at  videregive  dette  lys. 

Mødedeltagerne  blev  der- 
efter delt  op  efter  organisatio- 
ner, hvor  man  rådgav  hinan- 
den. Søster  Holland  sluttede  i 
Hjælpeforeningens  afdeling 
med  at  opfordre  til  samarbej- 
de og  gensidig  kærlighed  og 


Søster  Dorthe 
Holm  Larsen 
venter  spændt 
på  den  nye  vi- 
deo for  UP. 
(Foto:  DHL). 


omsorg  i  bestyrelserne,  så  alle 
andre  kunne  inspireres  her- 
ved. 

Ældste  Johnson 

Andenrådgiver  Kenneth 
Johnson  fortalte  om  sin  for- 
beredelse til  at  blive  general- 
autoritet, og  om  hvordan  go- 
de ledere  havde  kaldet  ham 
til  at  tjene,  før  han  vidste  af 
det,  om  hvordan  de  tillod 
ham  at  lave  fejl,  samt  om  de- 


Ældste  og  søster  Melchin.  (TD-foto). 


res  støtte  og  deres  tro  på 
ham:  -  Gør  hvad  I  kan  nu,  føl 
ikke  skyld,  hvis  I  ikke  kan 
gøre  alting.  Skyld  er  ikke  en 
del  af  dette  program,  det  er 
derimod  inspiration  og  moti- 
vation. Lev  tæt  til  Ånden,  så  I 
ikke  overbebyrder  jeres  med- 
arbejdere, lød  det  fra  ældste 
Johnson. 

Søster  Pamela  Johnson 

Da  alle  var  samlet  igen  tal- 
te søster  Johnson:  -  Vores  tro 
og  kærlighed  kan  hjælpe  an- 
dre. Hver  enkelt  kan  være  til 
inspiration  og  hjælp  for  an- 
dre. Der  er  meget  at  gøre,  og 
vi  har  Frelseren  til  at  hjælpe 
os,  sagde  søster  Johnson. 

Ældste  Melchin 

Ældste  Melchin  fremhæ- 
vede Evas  karakteregenska- 
ber: -  Eva  tog  initiativet  til  at 
lære  nye  ting.  Hun  brugte  ræ- 
sonnemen-  tets  principper, 
hun  var  den  første  til  at  huske 
befalingen  om  at  mangfoldig- 
gøre sig.  Eva  var  den  første  til 
at  minde  om,  at  de  nu  kendte 
godt  og  ondt.  Samarbejdet 
med  søstre  gennem  mange  år 
har  vist  mig,  at  kvinder  stadig 
har  de  sammen  kvalifikatio- 
ner, sagde  ældste  Melchin  bl. 
a. 

Det  blev  en  dejlig  aften. 
Ved  forfriskningerne  efter 


mødet  sås  det  tydeligt  på  de 
mange  ansigter.  Der  havde 
være  stunder  med  bevægelse, 
latter  og  intens  opmærksom- 
hed. Deltagerne  strålede  af 
inderlig  glæde  over  evange- 
liet, over  at  være  en  del  af 
evangeliet.  Vi  gik  alle  hjem 
opmuntret  til  at  fortsætte  ar- 
bejdet, glade  for  at  være  en 
del  af  Herrens  værk  og  for  at 
have  muligheden  for  at  tjene. 

Hvad  andre  synes: 

Linda  Donati,  præsident- 
inde  i  Hjælpeforeningen  i  Sil- 
keborg gren:  -  Det  har  været 
utroligt  godt.  Søster  Hollands 
historie  om  den  enlige  mor 
med  syv  børn  var  så  rørende, 
at  vi  var  flere,  der  tudede. 
Det  har  været  dejligt  at  mær- 
ke kærligheden  i  søsterfælle- 
skabet,  selv  om  man  ikke 
kendte  alle. 

Anja  Sørensen,  præsident- 
inde  i  Hjælpeforeningen  i  År- 
hus vi^ard:     -  Det  dejligste 
var  ældste  Johnsons  ord  om, 
at  vi  ikke  skal  have  skyldfø- 
lelse, men  bare  gøre,  hvad  vi 
kan.  Man  kan  let  få  skyldfø- 
lelse, fordi  man  somme  tider 
føler,  at  man  kræver  for  me- 
get af  andre,  og  derved  kan 
man  give  andre  skyldfølelse. 


fortsættes . . . 

Søster  Linda  Donati,  der  er  præsidentinde  for  Hjælpeforeningen 
i  Silkeborg,  blev  rørt  af  søster  Hollands  historie.  (Foto:  LD). 


fortsat  fra  forrige  side . . . 

Men  det  er  forkert  at  give  an- 
dre skyldfølelse.  Jeg  føler  mig 
åndeligt  opbygget  og  er  me- 
get glad. 

Dorthe  Larsen,  førsterådgi- 
ver i  Unge  Piger  i  staven, 
Fredericia:  -  Søster  Melchin 
fortalte  om  en  ny  video  for 
de  unge  piger  (som  forment- 
lig udkommer  om  kort  tid  - 
Red.).  Den  handler  om  mål- 
sætningsprogram  og  personlig 
målsætning.  Det  er  seks  vigti- 
ge år  for  de  unge,  så  vi  skal 
passe  godt  på  dem.  Da  vi 
kørte  hjemmefra  var  min 
mand  og  jeg  enige  om,  at  det 
var  dejligt  med  et  sådant  mø- 
de, helt  specielt  for  kvinderne. 
Forventningerne  var  store,  og 
de  blev  til  fulde  indfriet. 


Marianne  Vestbø,  anden- 
rådgiver i  Primary,  Aalborg 
ward:  -  Det  er  første  gang  jeg 
har  været  med  til  sådant  et 
møde,  og  det  har  været  rigtigt 
godt.  Søster  Johnson  fortalte 
os,  at  vi  er  et  af  børnenes 
mest  værdifulde  redskaber  til 
at  forstå  evangeliet.  En  kal- 
delse i  Primary  er  en  af  de 
største  kaldelser,  fordi  børne- 
ne hører  til  de  kommende  ge- 
nerationer, som  skal  lede  Kir- 
ken i  de  sidste  dage.  Frelseren 
kan  ikke  være  her  hver  dag, 
så  vi  er  kaldet  i  stedet  for. 
Her  efter  mødet  er  jeg  impo- 
neret over  den  kærlighed,  le- 
derne viser  hver  enkelt  af  os, 
mens  de  går  rund  og  hilser  på 
os.  □ 

Anne  Hagemann 
Esbjerg  ward 


Hobby  forener 
nytte  og  glæde 


/  et  lokale  over  biblioteket  i  Vittsjd  samles  man  hver  uge  i  studie- 
kredsen om  bogindbinding.  Claus  Zimmermann  viser  gerne,  at  det 
ikke  er  så  svært,  som  man  kunne  tro  (og  heller  ikke  så  dyrt).  I  ud- 
siillingsmontren  nedenunder  ligger  mange  af  Kirkens  bøger  med 
nye  og  fine  skindomslag. 


Ældste  Johnson  og  søster  Pamela  Johnson.  (TD-foto). 


Claus  Zimmermann  Pe- 
dersen elsker  at  læse,  og 
især  Kirkens  bøger.  Før  kun- 
ne han  endda  slide  bøgerne 
op.  Men  ikke  mere  efter  at 
han  er  begyndt  selv  at  indbin- 
de dem  i  smukt  skind. 

-  Kirkens  skrifter  er  ar- 
bejdsbøger. Nu  holder  min 
Bibel  resten  af  livet,  og  jeg 
slipper  for  at  skulle  overføre 
alle  understregninger  og  be- 
mærkninger, siger  Claus  med 
glæde  og  stolthed  i  blikket. 
I  løbet  af  de  5  år,  han  har 


deltaget  i  et  kursus  om  bog- 
indbinding, har  30-40  bøger 
fået  nye  omslag.  Samtidig  har 
han  fået  mange  nye  venner 
blandt  sine  klassekammerater 
og  mulighed  for  rekreation. 

-  Vi  behøver  tid  til  os  selv, 
især  når  børnene  bliver  ældre. 
Og  det  er  sjovt  at  gøre  mange 
nye  ting,  som  man  ikke  vid- 
ste, man  kunne  klare!  Bror 
Pedersen  har  flere  hobbyer. 
Hver  uge  træner  han  bl.a.  i 
"bodybuilding". 

-  Jeg  var  meget  tynd  og 

Claus  Zimmerrmnn  har  fundel  mange  måder  at  forene  nytte  og 
glæde,  men  den  allerstørste  interesse  er  familien  Claus  står  her 
med  Evy  og  fra  venstre  børnene  Sarah,  Eva-Maria  og  Christina. 


mager  som  teenager  og  blev 
altid  udtaget  sidst  i  fodbold. 
Men  i  dag  er  jeg  stærkere,  si- 
ger bror  Pedersen,  som  i  dag 
er  48  år. 

Omlagt  sit  liv 

Bror  Pedersen  viser  også 
gerne  sin  have  frem.  Her  er 
der  god  plads  til  en  halv  snes 
høns  og  til  mange  kartofler 
og  grøntsager.  Hjemmet  ligger 
i  udkanten  af  et  villaområde 
og  grænser  op  til  en  sø,  og 
Claus  fyldes  med  glæde  over 
den  smukke  natur. 

-  Det  er  et  helt  andet  liv 
for  os,  som  boede  i  Køben- 
havn indtil  for  syv  år  siden. 
Tempoet  var  højere  der,  og 
der  var  ikke  plads  til  ret  man- 
ge hobbyer.  Her  i  Vittsjo  er 
tempoet  langsommere.  Man 
har  tid  til  at  hilse  på  hinan- 
den i  byen.  Samtidig  betaler 
man  en  pris  for  at  bo  så  nær 
ved  naturen,  mener  bror  Pe- 
dersen. 

-  Vi  har  en  times  bilkørsel 
til  Kirken  herfra  mod  fem 
minutter  i  København.  Det 
kræver,  at  man  forpligter  sig 
til  at  komme  100%  hver  søn- 
dag, og  at  vi  forældre  påtager 
os  et  større  ansvar  for  at  påse, 
at  alle  forblive  aktive.  Med 
syv  medlemmer  i  familien 
gælder  det  om  at  suge  alle  de 
aktiviteter  til  sig,  som  findes  i 
Kirken,  selv  om  man  bor  af- 
sides, eller  måske  netop  der- 
for, siger  han. 


Stadig  på  mission 

Når  Evy  Pedersen  skal  be- 
skrive sin  mand,  så  siger  hun, 
at  han  aldrig  er  kommet  hjem 
fra  sin  mission.  Claus  elsker 
at  missionere!  Han  modtog 
for  27  år  siden  den  første  lek- 
tion af  missionærerne,  og  det 
var  hjemme  hos  nogle  ven- 
ner, at  han  fik  livets  mening 
præsenteret. 

Han  fik  da  en  himmelsk 
tilkendegivelse  om,  at  frelses- 
planen er  sand,  og  denne  be- 
kræftelse har  han  været  tro 
mod  lige  siden.  Han  opmun- 
trer på  samme  tid  andre  til  at 
søge  personlig  kommunikati- 
on med  vor  himmelske  Fa- 
der. Evy  og  Claus  mødtes  ved 
en  fest  hjemme  hos  mission- 
spræsidenten  i  København, 
hvorefter  broder  Pedersen 
blev  kaldet  til  mission  i  Dan- 
mark. 

-  Evy  støttede  mig  hele  ti- 
den, og  det  er  jeg  meget  ta- 
knemmelig for. 

Aktiv  i 

mange  sammenhænge 

De  fleste  i  Vittsjo  ved  helt 
sikkert,  at  bror  Pedersen  er 
mormon.  Frisøren  spørger 
ham,  hvordan  det  går  med 
hans  søn,  Daniel,  der  er  på 
mission  i  Canada.  De  øvrige 
bestyrelsesmedlemmer  i  tu- 
ristforeningen respekterer 
ham  og  er  glade  for  det  arbej- 
de, han  gør  i  byen. 

Birgitta  Strandberg 


Mormonklange  på  Bornholm 


Den  25.  maj  var  mødesa- 
len på  Bornholms  Cen- 
tralbibliotek i  Rønne  rammen 
omkring  en  musikoplevelse, 
der  for  de  1 7  medlemmer  af 
Kirken  med  pårørende  og 
gæster,  blev  en  missionærper- 
le. Koret,  bestående  af  otte 
missionærer  som  med  mis- 
sionspræsident  Greer  i  spid- 
sen, gav  os  en  koroplevelse, 
som  for  ikke-medlemmer  gav 
svar  på  mange  spørgsmål  om 
livet.  Ca.  45  var  mødt  op  til 
denne  aftenkoncert,  og  da 


I  den  mere  åndelige  del  var 

overstået,  foldede  missionæ- 
j  rerne  sig  ud  med  nogle  meget 
j  populære  melodier,  som  pub- 
!  hkum  klappede  taktfast  til.  Vi 
gik  alle  hjem  lidt  rigere  end 
vi  kom,  mens  missionærkoret 
igen  måtte  afsted  med  båden 
og  videre  på  farten  i  deres 
syngende  tjeneste.  Dog  fik  de 
tid  til  at  se  Hammershus  i  flot 
solskin.  □ 
Bøving 
Rønne  gren 


Missionærkoret,  før  de  begyndte  deres  turné.  (TDfoto). 

En  travl  tid  er  nu 
begyndt  for  præsi- 
dent Anderson  i  mis- 
sionskontoret  ved 
Herlev.  (TD-foto). 


Præsident  Anderson  begynder  sin  kaldelse 


Den  nye  missionspræsi- 
dent  har  siden  1 .  juli 
1992  heddet  Alma  Davis 
Anderson.  Efter  at  præsident 


Greer  overdrog  missionen  til 
præsident  Anderson  har  man- 
ge medlemmer  i  Kirken  og 
alle  missionærerne  haft  mu- 


Søster  Carol  Jean  Anderson  er  ved  at  lære  dansk  og  glæder  sig 
til  at  tjene  her.  (TD-foto). 


lighed  for  at  lære  vores  nye 
missionspræsident  at  kende. 

-  Jeg  er  dybt  taknemmelig 
for  at  være  tilbage.  Det  er  en 
af  de  største  oplevelser  for 
mig,  siger  præsident  Ander- 
son med  en  ro  og  kærlighed  i 
stemmen,  som  må  varme  alle, 
der  lytter. 

Samarbejde 

Præsident  Anderson  er 
glad  for  det  samarbejde,  som 
findes  mellem  missionærerne 
og  medlemmerne,  og  han  øn- 
sker, at  det  skal  fortsætte: 

-  Lad  os  få  flere  firesides 
hos  medlemmerne,  hvor  mis- 
sionærerne kan  bringe  deres 
undersøgere.  Jeg  ønsker  også 
et  tæt  samarbejde  med  stave- 
nes og  enhedernes  ledere, 
hvoraf  jeg  allerede  har  mødt 
mange  dygtige  folk.  Jeg  øn- 
sker ikke  at  gøre  noget  uden- 
om vore  lokale  ledere,  som 


jeg  respekterer  for  deres  ar- 
bejde for  Herren,  siger  præsi- 
dent Anderson. 

-  Vi  har  alle  behov  for  at 
samarbejde  for  kun  derved  vil 
arbejdet  krones  med  held. 
Derfor  er  det  dejligt  at  føle  og 
fornemme  den  kærlighed  og 
det  venskab,  som  allerede  er 
blevet  vist  os  af  kirkens  med- 
lemmer. 

-  Jeg  er  her  for  at  tjene,  og 
jeg  ved  at  jeg  skal  tjene  Her- 
ren her  og  nu  i  denne  kaldel- 
se, forsætter  præsident  Ander- 
son. Inden  præsident  Ander- 
son kom  til  Danmark  besøgte 
han  den  danske  gren  i  Salt 
Lake  City,  hvorom  han  siger: 
-  Jeg  fornemmede  den  sam- 
me kærlighed  der,  som  jeg 
fornemmer  her. 

Er  ved  at 
lære  dansk 

Præsident  Anderson  siger: 

-  Jeg  opfordrer  alle  vores 
missionærer  til  at  søge  mulig- 
hed og  lejlighed  for  at  tjene. 
Søg  muligheder  alle  steder, 
også  hos  ikke-medlemmerne. 
Find  eller  skab  selv  disse  mu- 
ligheder, for  kun  derved  kan 
vi  skabe  lykke  og  vise  sam- 
fundet, hvad  evangeliet  er  og 
står  for. 

Søster  Carol  Jean  Ander- 
son, som  er  præsident  Ander- 
sons hustru,  er  i  fuld  sving 
med  at  lære  dansk.  Om  hen- 
de siger  missionspræsident 
Anderson: 

-  Hun  er  det  bedste,  der  er 
hændt  mig  i  mit  liv.  De  sidste 
37  år  har  været  vidunderlige. 
Præsident  Monson  og  ældste 
Marvin  J.  Ashton  sagde  beg- 
ge til  mig,  at  uden  hendes 


støtte  gennem  årene  var  jeg 
aldrig  blevet  kaldet  som  mis- 
sionspræsident. 

Stor  kærlighed 

Præsident  Anderson  kom- 
mer netop  fra  et  kald  som  bi- 
skop for  et  ward  for  enlige  på 
BYU,  hvor  han  har  tjent  i  4 
ar. 

-  Det  var  en  utrolig  dejlig 
tid,  som  kun  kan  overgås  af 
det  at  tjene  Herren  på  en 
fuldtidsmission.  Den  korte  tid 
her  i  Danmark  har  allerede 
fyldt  mig  med  usigelig  glæde, 
slutter  præsident  Anderson, 
som  må  stoppe  op  midt  i  sæt- 
ningen for  at  lade  følelserne 
få  mulighed  for  at  komme  til 
udtryk.  □ 

Flemming  Bo  Pedersen 


Ældste  Monson  fortalte  præsident  Anderson,  at  uden  hans  hustrus 
hjælp  var  han  aldrig  blevet  kaldet  som  missionspræsident.  (TD- 
foto). 


Pludselig  en  dag  fik  søster  Madsen  at  vide, 
at  hendes  far  var  blevet  kaldet  som  general- 
autoritet (Foto:  Ma). 


Far  kaldet 

som  generalautoritet 

Nye  brødre  kaldet  til  De  HalvQerds 


For  nylig  blev  søster  Mad- 
sen, der  for  tiden  arbejder 
som  fuldtidsmissionær  i  Køb- 
wenhavns  3.  ward  gjort  op- 
mærksom på,  at  hende  far  li- 
ge var  blevet  kaldet  som  ge- 
neralautoritet. 

Det  skete  i  forbindelse 
med  at  Det  Første  Præsi- 
dentskab bekendtgjorde  kal- 
delsen af  15  nye  generalauto- 
riteter, som  skal  tjene  i  De 
Halvfjerds'  Andet  Kvorum. 
Herudover  er  fire  medlemmer 
af  De  Halvfjerds'  Andet  Kvo- 
rum blevet  kaldet  til  De 
Halvfjerds'  Første  Kvorum. 

De  nye  generalautoriteter 
er  kaldet  i  forventning  om  til- 
deling af  emeritus-status  til  en 
del  medlemmer  af  De  Halv- 
fjerds ved  oktober-konferen- 
cen i  år. 

Der  vil  derudover  blive  be- 
hov for  et  nyt  områdepræsi- 
dentskab i  Mexico  ved  den 
kommende  deling  af  det  eks- 
isterende Mexico-område  i 


Mexico  Nord,  som  vil  blive 
baseret  i  Monterrey,  og  Mexi- 
co Syd  med  hovedsæde  i  Me- 
xico City. 

De  fire,  som  er  kaldet  til  at 
tjene  i  De  Halvfjerds'  Første 
Kvorum  er:  Ældste  Carlos  H. 
Amado,  Guatamala  City,  før- 
sterådgiver i  det  centralameri- 
kanske områdepræsidentskab; 
Ben  B.  Banks  fra  Murray  i 
Utah,  som  har  tjent  i  præsi- 
dentskabet for  Stillehavsom- 
rådet og  som  i  øjeblikket  er 
førsterådgiver  i  områdepræsi- 
dentskabet for  det  centrale 
Utah;  ældste  Spencer  J.  Con- 
die  fra  Idaho,  som  i  øjeblik- 
ket er  områdepræsident  for 
Middelhavsområdet  i  Europa 
samt  Robert  K.  Dellenbach 
fra  Salt  Lake  City.  som  er 
førsterådgiver  i  Unge  Mænds 
hovedpræsidentskab  og  an- 
denrådgiver i  områdepræsi- 
dentskabet for  det  nordøstlige 
område  i  Nordamerika.  □ 
Red. 

Damerne  vandt  turnering  i  basketball 


Damernes  basketballhold 
fra  Københavns  stav 
endte  som  klar  nr.  1  i  år,  og 
vandt  dermed  København- 
smesterskabet  i  deres  række. 

Den  enkelte 
yder  mere 

-  Da  vi  startede  sæsonen 
var  vi  ikke  ret  mange  spillere, 
og  nogle  af  vore  gode  spillere 
var  bortrejst,  så  vi  var  alle 
indstillet  på,  at  vi  ville  gøre 
vort  bedste  på  alle  fronter: 
Hver  enkelt  spiller  ville  gøre 
en  ekstra  personlig  indsats  - 
og  det  skete  faktisk  -  vi  ville 
øge  vor  styrke  gennem  godt 
holdspil  og  godt  kammerat- 
skab, og  vi  ville  kæmpe  for  at 
have  en  god  ånd  på  banen,  li- 
ge meget  hvordan  det  så  i 
øvrigt  gik,  fortæller  Ellen 
(Ganne)  Hall  fra  Københavns 
3.  ward. 

Ros  fra  andre 

-  Det  skete  efter  en  kamp, 
at  det  andet  holds  træner 
kom  over  til  os  og  kompli- 
menterede vore  spillere  for 
deres  gode  selvdisciplin  -  så 
den  dag  gik  vi  hjem  med  to 
sejre!  Om  det  var  grunden 
ved  jeg  ikke,  men  vort  hold 
blev  for  første  gang  inviteret 
til  FAFs  basketballstævne 
sammen  med  tre  andre  da- 
mehold lørdag  den  23.  maj, 
hvor  vi  vandt  alle  vore  kam- 
pe, fortæller  Ganne. 

Nye  spillere 
kommer  til 

-  Det  var  dejligt  i  år  at  op- 
leve og  se,  hvordan  glæden 
ved  at  spille  smittede,  så  vi  ef- 
terhånden blev  20  spillere, 
hvoraf  de  otte  var  ikke-med- 
lemmer,  som  på  forskellige 
måder  fandt  vej  til  vort  hold. 
Og  de  lod  sig  aldrig  mærke 
med,  at  det  var  nyt  for  dem, 
at  man  beder,  før  man  træner 


eller  spiller  en  kamp! 

Både  åndelig  og 
fysisk  styrke  tæller 

-  Selv  om  vi  har  nogle  me- 
get dygtige  spillere  på  holdet, 
så  består  vor  egentlige  styrke 
i,  at  vi  kan  kæmpe  som  et 
hold,  hvor  der  er  brug  for 
hver  enkelt  medspiller  og 
dennes  kunnen.  Og  der  kan 
vi  bruge  både  vores  fysiske 
såvel  som  vor  åndelige  styrke, 
men  det  er  dog  noget,  som  vi 
hele  tiden  må  kæmpe  for. 
Men  det  har  også  været  en 
stor  glæde  for  os  alle,  når  det 
lykkedes,  siger  Ganne. 

Ny  spiller  i  år 

-  Vi  har  fået  en  ny  spiller 
på  holdet,  nemlig  Kia,  og  det 
er  meget  interessant  at  tænke  , 
på,  hvordan  Kia  kom  til  at 
spille  med  på  holdet,  fortæller 
Liza  Edsberg  fra  Københavns 
3.  ward.  Jeg  lånte  en  dag  til 
træning  en  bog  om  basketball 
af  Ganne.  Jeg  skulle  den  næ- 
ste dag  ud  i  Lyngby  Storcen- 


Hele  det  kvin- 
delige basket- 
hall  hold,  der 
vandt  den  fine 
placering.  (Fo- 
to: GH). 


DIPLOM 

for 

KØBENHAVNS- 
MESTERSKABET 

I      KVALIFIKATIOISSEÆKKEN  IWPtKR    |tj  <J2 


til. 


Diplomet  der  viser  førstepladsen  i  Københavns-mester- 
skabet. (TD-foto). 

Forud  for  sej- 
ren er  der  ble- 
vet trænet  flit- 
tigt. (Foto: 
GH). 


ter,  hvor  jeg  kom  forbi  en 
bod,  hvor  en  ung  mand  (Kias 
kæreste)  stod  og  demonstrere- 
de pudsecreme.  Jeg  kom  i 
snak  med  ham  og  lige  pludse- 
lig opdagede  han  bogen  i  min 
taske,  som  jeg  havde  lånt  af 
Ganne. 

-  Vi  begyndte  at  tale  om 
basketball,  og  han  fortalte,  at 
Kia  i  mange  år  havde  spillet 
basketball  i  Væriøse,  og  at 
hun  nu  efter  et  års  pause  ville 
være  interesseret  i  at  starte  i 
en  anden  klub.  Jeg  gav  ham 
mit  telefonnummer,  og  den 
næste  uge  var  hun  med  til 
træning.  Forleden  dag,  da  jeg 
talte  med  Ganne,  fortalte  hun 
mig,  at  hun  længe  havde  fast- 
et og  bedt  om  en  mulighed  til 
at  finde  nye  spillere  til  holdet. 


og  det  gik  op  for  mig,  at  jeg 
havde  været  med  til  at  besva- 
re Gannes  bønner,  fortæller 
Liza  Edsberg. 

Hvad  har  det  betydet  for  I 
mig  at  spille  basketball  i  kir- 
ken? 

-  Da  jeg  var  yngre  og  før 
jeg  startede  med  at  spille  ba- 
sketball i  GUF,  prøvede  jeg 
mange  forskellige  sportsgrene, 
såsom  atletik,  gymnastik,  vol- 
leyball, osv,  fortæller  Ann- 
Mari  Anderson  fra  Køben- 
havns 3.  ward.  Jeg  tror  nok, 
at  jeg  valgte  basketball  frem 
for  alle  de  andre  sportsgrene 
fordi,  det  er  en  udpræget 
holdsport,  og  det  er  åbenbart 
det,  jeg  foretrækker. 

-  Hvorfor  det  så  igen  er 
blevet  til,  at  jeg  spiller  i  kir- 


kens klub  er  nok  fordi  jeg  sy- 
nes om,  at  de  andre  på  hol- 
det, både  på  og  udenfor  ba- 
nen, har  de  samme  synspunk- 
!  ter  og  standarder  som  jeg.  Jeg 
ved  også,  at  på  grund  af  GUF 
Basket,  er  mit  ståsted  i  kirken 
og  til  dels  også  mit  vidnes- 
byrd om  et  princip  som  vis- 
domsordet  blevet  styrket.  Vi 
har  nemlig  i  årevis  kun  trænet 
en  gang  om  ugen,  i  kun  1  1  / 
2  time,  hvor  alle  de  andre 
klubber  vi  spillede  imod, 
mindst  trænede  dobbelt  så 
meget,  Men  vi  har  altid  klaret 
os  meget  godt  og  vundet  stør- 
stedelen af  vores  kampe.  Det 
er  et  vidnesbyrd  for  mig,  slut- 
ter Ann-Mari  Anderson.  □ 


Otte  ikke-medlemmer  fandt  vej 
til  holdet,  og  fik  et  positivt  ind- 
tryk af  Kirken.  (Foto:  GH). 

De  mystisk 
Lis  og  Pih  1 


Hattedamemes  tilbagevenden 


Atter  i  år  afholdt  Køben- 
havns Stav  i  dagene  27. 
juni  til  3.  juli  årets  familielejr 
dybt  inde  i  Smålands  skove  i 
Sverige. 


Lidt  over  120  deltog  i  en 
dejlig,  afslappet  lejr  i  et  varmt 
og  skønt  vejr  ved  Ruskan-sø- 
ens  bred.  En  enkelt  gang,  me- 
get tidligt  torsdag  morgen, 


regnede  det,  men  alt  var  tørt 
igen,  da  lejrens  deltagere  våg- 
nede op  til  en  ny  dag. 

- 1  år  lød  tilbudet  om  akti- 
viteter på  forskellige  boldspil. 


to  naturvandringer  med  Er- 
ling Knudsen  og  afsluttende 
med  en  familie  1  O-kamp, 
hvor  de  små  børn  blev  groft 
tilgodeset.  1  O-kampen  slutte- 

de  med  vandballon-kast,  og 
alle  deltagere  scorede  over  50 
point  af  100  mulige,  fortæller 
Dorte  Andersen  fra  Køben- 
havns 4.  Ward. 

Den  lange  tørre  periode 
forud  for  lejren  havde  be- 
grænset antallet  af  insekter, 
men  helt  fri  for  de  små  kno- 
ter (insekter  på  1-2  mm,  der 
bider)  var  lejren  nu  ikke.  De 
dukkede  nu  fortrinsvis  op  om 
morgenen  og  om  aftenen.  På 
andre  tidspunkter  var  livet 
helt  uden  en  skyggeside. 

Bålløse  lejrbål 

En  anden  effekt  af  tørken 
var  et  forbud  mod  åben  ild, 


som  skabte  lidt  problemer  for 
de  par  familier,  der  hjemme- 
fra havde  planlagt  at  lave 
mad  udelukkende  over  bål. 
De  fik  lov  til  at  benytte  an- 
dres gasblus  eller  hyttens  køk- 
ken. 

Hver  aften  afholdtes  tradi- 
tionen tro  et  fælles  lejrbål  for 
hele  lejren,  men  den  knitren- 
de ild  i  baggrunden  var  fra- 
værende i  år.  Lejrbålet  slutte- 
de hver  aften  med  en  åndelig 
tanke,  inden  lejrdeltagerne 
skiltes  i  hver  sin  retning  -  de 
unge  til  dans  i  bådehuset, 
børnene  til  slikbutikken,  in- 
den de  skulle  i  seng,  og  de 
voksne  til  kakao  og  kager  hos 


vennerne. 

Unge  og  gamle 
er  sammen 

-  Familielejrens  berettigelse 
ligger  nok  i,  at  både  unge  og 
gamle  er  sammen,  indbyrdes  i 
familien  og  sammen  med  an- 
dre i  samme  aldersgruppe,  si- 
ger Helge  Nørrung,  der  i  år 
var  lejrchef. 

-  Vi  er  på  en  måde  en  stor 
familie.  Familierne  bestem- 
mer stort  set  selv,  hvad  der 
skal  ske,  og  her  på  lejren  er 
der  mulighed  for  at  invitere 
andre  ind  eller  snakke  sam- 
men på  en  måde,  vi  normalt 
ikke  får  gjort,  fortæller  Helge 
Nørrung.  □ 

Sv  Aage  Andersen 


Teltene  breder  sig  rundt  om  en 
del  af  lejrpladsen. 

Udover  at  skulle  tage  sig 
af  missionsarbejdet,  må 
ældste  Herschel  Peder- 
sen også  tage  sig  af  de 
administrative  opgaver  i 
grenen  (TD-foto). 


Vi  ønsker  ingen  ære 


Missionærægteparret  Pedersen  og  miraklet  i  Nykøbing 


For  få  måneder  siden 
mødtes  der  i  Nykøbing 
Falster  gren  omkring  7  med- 
lemmer hver  søndag  til  mø- 
derne, som  blev  afholdt  på  en 
lokal  skole,  nu  mødes  der 
omkring  37  hver  søndag. 
Som  resultat  af  denne  udvik- 
ling har  områdepræsidentska- 
bet for  nylig  givet  tilladelse 
til,  at  grenen  lejer  egne  loka- 
ler. 

En  af  hovedkræfterne  bag 
denne  positive  udvikling  er 
missionærægteparret  Peder- 
sen, der  har  virket  i  Nykø- 
bing Falster  gren  i  9  måneder 
dels  som  missionærer,  dels 
som  grenspræsident  for  ældste 
Pedersens  vedkommende,  og 
som  organist  og  Primary-læ- 
rerinde for  str.  Pedersens  ved- 
kommende. 


Huske  at 
betale  fasteoffer 

-  Vi  ønsker  ingen  ære,  for 
det  vi  gør  -  giv  al  ære  til  Her- 
ren, og  lad  os  få  alle  klagerne, 
siger  ældste  Pedersen,  hvis 
forfædre  stammer  her  fra 
Danmark.  Alt  hvad  vi  gør,  er 
at  vi  faster  for  folk  ved  deres 
navn,  vi  forkynder,  at  Herren 
vil  komme  igen,  og  hvad  der 
er  meget  vigtigt  for  at  opnå 
succes,  så  betaler  vi  et  rigeligt 
fasteoffer. 

Ældste  Pedersen  har  nogle 
helt  egne  ideer  om,  hvad  der 
kan  få  Kirken  til  at  vokse  i 
Nykøbing  Falster.  Ideer  som 
ældste  Pedersen  flere  gange 
har  set  fungere  i  praksis. 


Ældste  Pedersen  har  i  mange  år  studeret  skriften  intensivt, 
kan  i  tusindvis  afskriftsteder  udenad.  (TD-foto). 


han 


SEPTEMBER  1 992 

12 


Ældste  Herschel  Pedersen  og  søster  Shirley  Pedersen  har  udrettet 
mirakler  i  den  lille  gren.  (TD-foto). 


Reaktiverede  350 
om  måneden 

-  Jeg  var  missionspræsi- 
dent  i  det  nordlige  New  Zea- 
land, hvor  der  ud  af  en  be- 
folkning på  3  mill.  er 
100.000  medlemmer  af  Kir- 
ken. Men  deraf  er  mange  in- 
aktive. Vi  iværksatte  et  pro- 
gram i  vores  mission,  hvor 
missionærerne  besøgte  de  in- 
aktive og  tidligere  udelukke- 
de og  fik  dem  reaktiveret  el- 
ler døbt  på  ny.  Det  betød 
faktisk,  at  vi  hver  måned  re- 
aktiverede ca.  350  menne- 
sker, fortæller  ældste  Peder- 
sen. 

-  Der  er  ingen,  der  kender 
så  mange  mennesker  udenfor 
Kirken  som  inaktive,  nævner 
ældste  Herschel  Pedersen. 
Det  samme  kan  ske  i  Dan- 
mark. Herren  vil  opbløde  det 


danske  folks  hjerter,  hvis  mis- 
sionærerne vil  begynde  at  be- 
de og  faste  for  folk  og  læse 
skriften  for  dem. 

-  Kan  vi  blot  bevæge  folk 
nogle  få  milimeter,  hver  gang 
vi  besøger  dem,  skal  de  nok 
blive  døbt  en  dag  -  og  så  føl- 
ger alle  deres  slægtninge.  Når 
vi  som  missionærer  besøger 
folk,  skal  vi  efter  min  mening 
ikke  starte  med  at  undervise 
dem  i  missionærlektionerne, 
før  vi  har  vundet  deres  tillid, 
og  de  åndeligt  stoler  på  os. 
Dernæst  skal  vi  forklare  dem 
evangeliets  principper  ud  fra 
skriften  og  vise  dem  løsnin- 
gen på  deres  problemer  ud 
fra  skriften,  mener  ældste  Pe- 
dersen. 

Det  er  burde  være  helt 
klart,  at  ældste  Pedersen  i 
Nykøbing  Falster  ikke  går 


ind  for  at  man  lyn-døber  folk. 

Vil  udgive  bog 

Ældste  Pedersen,  skriver  i 
øjeblikket  på  en  bog  om  mis- 
sionering, som  han  håber  vil 
være  færdig  når,  han  og  hans 
hustru  drager  hjem  fra  missi- 
on. 

-  Jeg  er  kommet  halvejs 
igennem  min  bog,  fortæller 
ældste  Pedersen.  Den  handler 
om  missionering  og  reaktive- 
ring. Jeg  deler  i  bogen  om- 
vendelsesprocessen  op  i  fire 
dele,  og  så  indeholder  bogen  j 
iøvrigt  personlige  oplevelser 
med  hensyn  til  missionering, 
jeg  har  haft  i  årenes  løb,  eller 
oplevelser,  som  jeg  har  hørt 

af  missionærer,  jeg  har  arbej- 
det sammen  med. 

Søster  og  ældste  Pedersen 
opfordrer  iøvrigt  alle  ægtepar 
til  enten  at  forberede  sig  til  at 
drage  på  mission,  eller  hvis 
de  har  alderen,  da  ar  se  at 
komme  afsted. 

Bad  i  40  år 

- 1  40  år  har  jeg  bedt  Her- 
ren om  at  sende  mig  på  mis- 
sion i  Danmark,  men  så  en 
dag  6  måneder  efter  at  vi  var 
kommet  hjem  fra  vores  missi- 
on i  New  Zealand,  bad  jeg  i 
templet  i  Provo,  og  Anden 
fortalte  mig,  at  jeg  ville  kom- 
me til  Danmark  på  mission, 
fortæller  ældste  Pedersen. 

-  Så  jeg  fortalte  min  kone, 
at  jeg  hellere  måtte  lære  hen- 
de dansk,  for  Ånden  havde 
fortalt  mig  at  vi  skulle  på 
mission  til  Danmark.  Hun 
var  slet  ikke  begejstret,  for 
hun  havde  været  på  mission  i 
tre  år  og  ville  gerne  have  tid 


til  sine  børnebørn.  Kort  tid 
efter  fik  også  søster  Pedersen 
imidlertid  den  samme  åndeli- 
ge bekræftelse. 

-  Det  var  ikke  let  at  forla- 
de vores  ti  børn  og  vores  bør- 
nebørn, fortæller  søster  Pe- 
dersen. Faktisk  græd  jeg  næ- 
sten uafbrudt  i  to  uger  efter  at 
vi  var  kommet  her.  Men  jeg 
ved  at  det  er  her  jeg  skal  væ- 
re. 

Fattig  mand 

Søster  og  ældste  Pedersen 
er  i  modsætning  til,  hvad 
mange  danske  medlemmer 
mener  om  amerikanske  mis- 
sionærægtepar, på  ingen  må- 
de rige. 

-  Jeg  er  en  fattig  mand, 
fortæller  ældste  Pedersen.  Mi- 
ne brødre,  min  søn  og  vores 
venner  sender  os  penge,  for  at 
vi  kan  være  på  mission.  To  af 
vores  gifte  døtre  bor  i  vores 
hus  i  USA  og  betaler  de  lø- 
bende regninger.  Så  hidtil  har 
vi  klaret  os,  og  det  skal  vi 
nok  fortsætte  med  resten  af 
vores  mission.  Men  jeg  håber 
at  mange  flere  danske  ægte- 
par vil  drage  på  mission. 

Ældste  Pedersen,  der  be- 
tegner sig  selv  som  en  ukuelig 
optimist,  mener  at  missionen 
i  den  kommende  tid  vil  ople- 
ve en  kraftig  stigning  i  antal- 
let af  omvendte. 

-  Det  er  min  mening,  at  i 
slutningen  af  1992,  vil  vi  med 
Herrens  og  vores  forfædres 
hjælp  få  antallet  af  døbte  til 
at  stige  til  omkring  300  om 
måneden,  slutter  ældste  Pe- 
dersen. □ 
Carsten  Gram 


Skolen  i  Nykøbing  Falster,  hvor  grenen  mødtes  indtil  fornylig.  (TD- 
foto). 

I  Folkedanserne  på  western- 
scenen  i  Djurs  sommerland. 
(Foto:  Lykkegaard). 


Mormondanseme  i  Jylland 


Kort  tid  efter  at  jeg  som 
omtalt  tidligere  i  Stjer- 
nen blev  involveret  som  an- 
svarlig præstedømmeleder  for 
folkedans  på  multiward-plan 
i  Københavns  stav  modtog  vi 
-  dvs.  opviserholdet,  også  kal- 
det "mormondanserne"  -  en 
invitation  fra  Århus  stav  til  at 
turnere  i  staven  fra  19.- 
26juni.  Da  der  i  vinterens  og 
forårets  løb  skete  en  del  for- 
nyelse på  opviserholdet,  var 
det  klart,  at  der  udover  de 
praktiske  forberedelser  også 
måtte  en  del  dansemæssige 
forberedelser  til  i  form  af  ek- 
stra øvelser.  På  grund  af  den 
nye  struktur  skulle  alle  disse 
ekstra  øvelser  godkendes  af 
og  koordineres  med  de  en- 
kelte enheder,  men  det  viste 
sig  i  det  store  og  hele  at  gå  ri- 
meligt smertefrit. 


Forberedelsen 

Så  mens  Julie  Bernskov 
(lejlighedsvis  assisteret  af  Ma- 
rion Anderson)  kunne  kon- 
centrere sig  om  at  lære  dan- 
serne, hvornår  højre  fod  skul- 
le sættes  før  venstre  og  lig- 
nende svære  problemer,  gik 
Marion  og  jeg  i  gang  med  at 
arrangere  alle  de  praktiske 
gøremål  mht.  til  optræden, 
overnatning,  transport  osv. 
Og  efterhånden  som  tiden  for 
afrejsen  nærmede  sig  tog  flere 
og  flere  ting  deres  rette  form. 

Nåede  de 
alle  færgen? 

Fredag  den  19.  juni  op- 
randt endelig.  Bortset  fra  en- 
kelte, der  skulle  samles  op 
undervejs,  skulle  alle  ledere 
og  dansere  mødes  hos  Mari- 
on kl  7,  og  det  lykkedes  da 


f  1 

^^^^^^^^^^  wP 

Folkedanserne  udviste  tro  og  optrådte  alligevel  på  »Værket«  i 
Randers.  (Foto:  Lykkegaard). 

For  første  gang  i  50  år  blev  der  danset  charleston  i  Randers  af  de  friske  mormondansere.  (Foto:  Lykkegaard). 


også  -  næsten.  Vi  manglede 
Julie.  Der  kunne  i  virkelighe- 
den skrives  et  filmmanuskript 
om  "sagen  om  Julies  genfore- 
ning med  danserne",  men  det 
kan  vi  måske  gøre  en  anden 
gang.  Lad  mig  her  nøjes  med 
at  sige  -  eller  rettere  skrive  - 
at  vi  havde  stor  glæde  af  en 
medbragt  mobil-telefon,  og 
Julie  og  Steen  ikke  glemmer 
Vestsjælland  og  Kalundborg 
de  første  par  dage.  Proppet 
ind  i  en  King  Cab,  en  VW- 
bus  og  Marions  røde  lyn  drog 
vi  afsted  med  kurs  mod  Kor- 
sør, som  vi  nåede  tids  nok  til 
at  komme  med  den  færge, 
der  afgik  efter  den,  vi  havde 
bestilt  plads  på.  Den  første 
dags  mål  var  Århus,  som  vi 
nåede  ca.  kl.  14:15  uden 
uheld  af  nogen  art  med  und- 
tagelse af  enkelte  mærkelige 
lyde  fra  den  ene  bil  (det  er 
farligt  at  lukke  bagvinduer  op 
i  en  ukendt  bil). 

Ekstra  forestilling 
i  Århus 

Vi  havde  vores  første  op- 
træden i  et  stort  butikscenter  i 


Århus-forstaden  Gellerup  - 
City  Vest.  Publikum  var  så 
begejstrede,  at  vi  gav  en  ek- 
stra forestilling.  De  to  forestil- 
linger samlede  i  alt  5-600  til- 
skuere, heriblandt  en  gruppe 
medlemmer  fra  det  lokale 
ward. 

Vi  drog  derpå  til  kirkebyg- 
ningen i  Århus,  hvor  vi  ind- 
rettede os,  inden  vi  drog  til  en 
lokal  badestrand,  hvor  vi  var 
inviteret  til  at  deltage  i  en  fest 
arrangeret  af  det  lokale  æld- 
sternes  kvorum.  Der  var  lej- 
lighed til  at  lave  snobrød  og 
spise  pølser  samt  til  at  bade. 
Det  lykkedes  for  Jan  Korsga- 
ard at  få  turens  første  skade  - 
nemlig  en  brækket/forstuvet 
tå  på  grund  af  en  klodset  ba- 
debro. Til  alt  held  medbragte 
vi  på  turen  vores  egen  "dan- 
se-doktor", "Doc  Henrik 
Eriksen",  der  undervejs  brug- 
te flere  kilometer  bandage 
end  de  tre  biler  tilsammen  til- 
bagelagde. 

Efter  festen  slappede  dan- 
serne af  sammen  og  forbered- 
te sig  på  næste  dag,  hvor  vi 
først  gav  to  forestillinger  på 


"Strøget"  i  Århus.  Det  var 
vanskeligt  at  vurdere  antallet 
af  tilskuere,  men  det  fremra- 
gende vejr  og  de  utroligt  vel- 
oplagte dansere  trak  mange 
mennesker  til.  Der  var  vel 
omkring  1000  mennesker, 
der  så  danserne  ved  hver  af 
de  to  opvisninger.  Efter  en  af 
en  århusiansk  broder  doneret 
frikadellesan-  wich  kørte  vi  til 
"Den  gamle  By",  hvor  der 
var  arrangeret  to  forestillinger. 
Det  må  imidlertid  erkendes, 
at  den  by  ikke  er  opført  med 
henblik  på  fejende  og  forry- 
gende square-dans,  men  sna- 
rere den  toppede  høne.  Efter 
nogen  konfereren  frem  og  til- 
bage enedes  Julie  og  Marion 
med  danserne  om,  at  der 
skulle  prøves  med  et  par  dan- 
se, der  var  mindst  risikable. 
Det  gik  nogenlunde,  indtil 
Anitta  trådte  i  et  hul  og  vrik- 
kede om.  Hun  måtte  udskif- 
tes midt  i  dansen  og  satte  sig 
straks  op  i  et  springvand. 
Derefter  standsede  al  videre 
optræden  og  vi  fik  en  velfor- 
tjent halv  eftermiddag  ved 
standen,  inden  vi  skulle  vi- 


dere til  Tivoli  Friheden.  Det 
vil  være  urigtigt  at  påstå,  at 
der  var  tusindvis  af  menne- 
sker, men  danserne  gav  et  flot 
show  på  en  god  scene  for  ca. 
150  mennesker,  hvorefter  vi 
alle  morede  os  et  par  timer 
med  og  over  hinanden. 

Søndag  deltog  vi  Århus 
wards  møder,  ligesom  vi  søn- 
dag aften  deltog  i  en  fireside 
sammen  med  missionærer  og 
medlemmer. 

På  westernscenen 
i  Djurs  Sommerland 

Mandag  morgen  forlod  vi 
Århus  og  kørte  gennem  det 
kønne  landskab  til  Djurs 
Sommerland,  hvor  vi  havde 
et  par  timer  til  at  afprøve  de 
lokale  forlystelser,  der  bl.  a. 
omfattede  en  vandrutchteba- 
ne,  et  vandland  og  en  racer- 
bane, m.m.  I  skrivende  stund 
har  Julie  ikke  født,  men  sjæl- 
dent er  en  "næsten-født"  ble- 
vet rystet  så  meget.  I  Århus 
slog  Julie  sig  løs  i  såvel  vikin- 
geskib som  rutchebane  (med 
loop)  og  i  Djurs  Sommerland 
måtte  rutschebanen  holde  for. 

Hele  truppen  på  torvet  i  Silkeborg.  (Foto:  Lykkegaard). 


Men  vi  var  ikke  blot  kommet 
for  at  blive  underholdt,  men 
også  for  at  under-  holde,  og 
det  gjorde  vi  i  sommerlandets 
Westernby  på  en  fortrinlig, 
men  lille  scene.  3-500  menne- 
sker nød  den  farvestrålende 
optræden,  hvorefter  Djurs 
Sommerland  kvitterede  med 
at  bespise  danserne,  inden  tu- 
ren gik  til  Randers,  hvor  vi 
gav  to  opvisninger  for  3-400 
mennesker,  begejstrede  som 
alle  andre. 

3  pensionister, 
1  feriebarn  og 
en  stribet  kat 

Randers  har  mange  pladser 
og  torve,  og  det  var  lykkedes 
at  arrangere  en  opvisning  på 
et,  hvor  tilskuerskaren  bestod 
af  3  pensionister,  1  feriebarn 
og  en  stribet  kat.  Det  slog 
danserne  lidt  ud  af  stilen,  og 
ikke  engang  en  af  handelsfo- 
reningen  efterfølgende  serve- 
ret lækker  is  kunne  helt  få 
stemningen  tilbage. 

Det  var  derfor  en  gruppe 
mismodige  dansere,  der  an- 
kom til  Værket  i  Randers,  en 
time  før  vi  skulle  give  show 
kl.  19.  Humøret  blev  ikke  be- 
dre af,  at  der  sad  3-4  menne- 
sker på  det  store  amfiteater. 

"Lad  os  droppe  det".  "Jeg 


I  gider  ihvertfald  ikke  danse  for 
,  3  mennesker".  "Lad  os  aflyse 
i  og  gå  hen  i  kirken".  "Altså, 
j  der  er  fodbold  om  1  time  - 

jeg  danser  ikke  i  aften".  Disse 
i  og  flere  andre  var  bemærk- 
ningerne, der  blev  fremsat  i 
de  suverænt  flotteste  gardero- 
be-omgivelser, vi  så  på  hele 
turen. 

Hjælp  fra  oven 

Efter  nogen  palamenteren 
frem  og  tilbage  skar  Marion 
igennem.  Hun  samlede  alle 
og  sagde:  "Vi  danser".  Deref- 
ter holdt  hun  en  bøn  så  kraf- 
tig, at  Ånden  kom  svævende 
ind  i  lokalet.  Da  det  første 
hold  gik  ud  for  at  danse  var 
:  der  mellem  200  og  300  på 

pladserne,  og  flere  kom  stadig 
:  til.  Danserne  dansede  og  en- 
I  glene  løftede  dem  rundt  (det 
måske  ikke  alle  englene,  der 
havde  nået  at  lære  alle  danse- 
re, men  de  var  der!) 

Flest  tilskuere 
i  Esbjerg 

Efter  et  herligt  måltid  tilbe- 
redt af  Silkeborg  gren  drøne- 
de vi  videre  til  Esbjerg,  hvor 
vi  om  eftermiddagen  optrådte 
dels  i  byens  gågade,  dels  i  et 
I  af  byens  forretningscentre. 
I  Om  aftenen  blev  vi  bespist  af 
i  FDF/FPF  i  Grundtvigskir- 


ken,  inden  vi  gav  2  shows 
ved  en  Sankt  Hans  Fest  i  Ler- 
gravsparken.  De  lokale  arran- 
gører anslog,  at  der  var  mel- 
lem 6000  og  8000  mennesker 
til  det  andet  show  den  aften. 

Om  deltagelsen  i  arrange- 
mentet i  Esbjerg  fortæller  br. 
Carl- Johan  Grabe  fra  Es- 
bjerg: 

-  Optakten  til  denne  aften 
var  for  undertegnede  endnu 
mere  speciel,  idet  jeg  i  min 
bestræben  efter  at  finde  et 

j  godt  og  velegnet  sted  for  dan- 
I  serne  havde  følgende  oplevel- 
se. 

-  Efter  at  have  kontaktet 
ca.  10  forskellige  steder  og 
personer  kom  den  idé  til  mig, 
at  FDF/FPF  traditionen  tro 
havde  et  stort  Skt.  Hansaften- 
arrangement,  men  jeg  havde 
ikke  nogen  anelse  om,  hvem 
jeg  skulle  kontakte.  Jeg  slog 
op  i  bladet  over  de  mange 
foreninger,  vi  har  i  Esbjerg- 
området, og  listen  over  leder- 
ne fra  FDF/FDF  var  meget 
lang.  Et  bestemt  navn  på  li- 
sten kom  til  mig  gang  på 
gang,  og  naturligvis  var  det 
vedkommende  jeg  skulle  rin- 
ge til.  Personen,  som  jeg  kon- 
taktede, kendte  jeg  ikke,  men 
efter  at  have  præsenteret  mit 
forehavende  sagde  denne,  at 


j  det  var  pudsigt  nok,  at  jeg 
ringede,  for  han  havde  dagen 
i  forvejen  fået  et  afbud  fra  en 
spillemandsgruppe,  og  hvis 
mormondanserne  kunne  kla- 
re 2  gange  optræden  a  ca.  25 
minutter,  og  hvis  de  ville  nø- 
jes med  et  mindre  honorar 
samt  en  bespisning  i  Grund- 
I  vigtskirken,  som  tilhører  Fol- 
kekirken, så  ville  han  være 
godt  tilfreds  med  dette.  -  "En 
bro"  blev  bygget!  Mange  dø- 
re er  blevet  åbnet  og  mange 
er  blevet  klar  over,  at  vi  har  i 
Kirken  en  frisk  og  udadvendt 
ungdom,  som  vil  noget  med 
tilværelsen,  slutter  br.  Carl- 
Johan  Grabe  fra  Esbjerg. 

Sidste  stop:  Odense 

Efter  en  frokost  af  hjem- 
melavede sandwiches  fandt  vi 
igen  landevejen  og  kørte  til 
Odense,  hvor  vi  om  aftenen 
underholdt  en  mindre,  men 
veloplagt  skare  ved  Brandts 
Klædefabrik.  I  Odense  sov  vi 
hos  medlemmer,  men  det  lyk- 
kedes dog  at  finde  hinanden 
på  Flakhaven  næste  dag  kl. 
10:00.  Vore  sidste  opgaver 
bestod  i  at  give  to  gadeshows 
på  en  af  byens  gågader  -  igen 
for  et  begejstret  publikum, 
men  vel  nok  nu  med  udnyt- 
telsen af  de  sidste  ressourcer. 
Efter  en  uge  på  tur  var  man- 
ge trætte,  flere  skadede,  men 
stort  set  alle  glade. 

Berettiget 
-  mon  ikke! 

Til  de,  der  måtte  have  haft 
deres  tvivl  om,  hvorvidt  fol- 
kedanserne ville  kunne  fort- 
[  sætte  efter  de  skete  ændringer, 
I  må  man  vel  nok  sige  -  ja 
MORMONDANSERNE  le- 
ver endnu  og  er  parat  fil  at 
rykke  ud  og  give  deres  bidrag 
i  PR  og  missionering.  (I  løbet 
af  denne  turné  har  mellem 
12.000  og  15.000  mennesker 
set  os  og  hørt  Kirken  nævnt, 
og  omkring  3.000  mennesker 
har  haft  personlig  kontakt 
med  et  medlem  og  fået  udle- 
veret en  brochure.  □ 
Finn  Lykkegaard 
Slagelse  gren 

Ottehændigt  klaverspil  hører  til  sjældenhederne,  men  det  kunne  ses  i  kirken  på  Maglegårds  Allé.  (Foto:  Haibrock). 

Enestående  koncert  i  Søborg 


Det  hører  til  sjældenhe- 
derne at  overvære  otte- 
hændigt klaverspil.  Faktisk 
findes  der  i  verden  kun  tre 
klaverkvartetter,  hvoraf  den 
ene  kvartet  fornylig  gav  en 
forrygende  og  enestående 
koncert  i  Københavns  Stavs 
3.  ward  i  Søborg  ved  Køben- 
havn. 

Fandt  noder  hos 
sin  afdøde  bedstemor 

Kvartetten,  der  kalder  sig 
"American  Piano  Quartet", 
består  af  fire  amerikanske 
professorer,  som  alle  er  mor- 
moner. 

-  Det  hele  begyndte  med, 
fortæller  bror  Del  Parkinson, 
at  en  af  mine  kollegers  elever 
fandt  et  otte-hændigt  arrange- 
ment, da  han  skulle  rydde  op 
i  sin  bedstemors  sager  efter 
hendes  død. 


-  Eleven  viste  dette  musik- 
stykke til  min  kollega,  og  han 
samlede  os  andre  tre  og  men-  j 
te,  at  det  burde  vi  prøve  at  | 
spille.  Det  gjorde  vi  og  blev 
meget  begejstrede.  Det  førte  i 
så  siden  til,  at  vi  søgte  efter 
andre  otte-hændige  musik- 
stykker, fortæller  professor 
Del  Parkinson,  som  til  daglig 
er  klaver-professor  ved  Boise 
State  University. 

I  1984  dannede  de  fire 
professorer  American  Piano 
Quartet.  Udover  Del  Parkin- 
son består  kvartetten  af  br. 
Paul  PoUei,  br.  Jeffrey  Shum- 
way  og  br.  Mack  Wilberg. 
Fornylig  har  kvartetten  udgi- 
vet en  serie  arrangementer  for 
to  klaverer  spillet  otte-hæn- 
digt. 

På  turné  i  Europa 

American  Piano  Quartets 
besøg  i  Københavns  3.  ward 


var  en  del  af  deres  Europatur- 
né, som  begyndte  i  Rom  og 
derefter  gik  til  Venedig, 
Dragsholm  Slot  i  Danmark, 
Københavns  3.  ward.  Deref- 
ter går  turneen  videre  til  Bu- 
dapest og  Hamburg. 

Disse  fire  travle  professo- 
rer, hvoraf  et  par  af  dem  er 
uddannet  på  den  kendte  Juil- 
lard  School  of  Music,  tager 
sig  også  tid  til  at  passe  deres 
kaldelser  i  Kirken. 

At  medlemmerne  i  Køben- 
havns Stav  var  begejstrede  for 
de  fire  musikprofessorer  var 
tydeligt.  De  høstede  et  stort 
bifald  med  flere  fremkaldelser 
og  musikerne  gav  velvilligt 
ekstranummer.  □ 
Carsten  Gram 


Del  gik  meget  hurtigt  med  alle 
otte  hænder  (Foto:  Haibrock). 

IMormon  forum 


Hvordan  bevarer  man 
åndeligheden  under  uddannelse? 


Hvordan  vi 


e  det: 


Marlene  Christiansen 


Prioritér  din  tid  og  res- 
sourcer 

Når  man  bruger  mange  timer 
hver  dag  på  lektier  og  opga- 
ver, glider  nogle  af  de  vigtige- 
re ting  nogle  gange  i  bag- 
grunden. Det  er  svært  at  få 
tid  til  at  studere  lige  så  meget, 
som  man  gerne  vil,  og  med 
tiden  kan  det  let  gå  hen  og 
blive  en  "sådan-er-det-bare" 
holdning!  Følgende  skriftsted 
føler  jeg  rigtig  taler  til  mig: 
"Søg  først  Guds  rige  og  hans 
retfærdighed,  så  skal  alle  disse 
ting  gives  jer  i  tilgift"  (3  Ne 
13:13). 

Hvis  man  forstår  at  priori- 
tere sin  tid  og  ressourcer  rig- 
tig, dvs.  at  søge  Guds  rige  og 
retfærdighed  først,  så  skal  det 
gives  os,  at  vi  få  kræfter  til  at 
overkomme  alle  de  andre 
ting,  som  også  er  vigtige  i  vo- 
res hverdag.  For  mig  har  det 
været  at  prioritere  mine  kal- 
delser højest,  prioritere  bøn 


og  studium  højere  end  lektier 
og  opgaver.  Hvad  er  det  værd 
at  tage  en  fin  eksamen,  hvis 
man  mister  sit  vidnesbyrd  på 
vejen?  Intet  studium  er  vigti- 
gere end  Herrens.  For  mig 
har  det  ikke  været  et  spørgs- 
mål om  "hvordan  man  beva- 
rer åndeligheden  under  ud- 
dannelse" for  de  svar  kender 
jeg  allerede.  Det  har  mere 
været  et  spørgsmål  om  at 
prioritere,  og  det  er  jeg  ved  at 
få  lært.  □ 

Marlene  Christiansen 
Aalborg  Ward 


Palle  Rosenkilde 


Acceptér  kaldelser  og 
studér  evangeliet 

Det  kan  være  svært  at  arbej- 
de med  sin  åndelighed  samti- 
dig med,  at  man  er  i  gang 
med  et  (ofte  meget  tidskræ- 
vende) studie.  Studiet  bør  ik- 


ke forsømmes  til  fordel  for 
udvikling  af  din  åndelighed, 
ligesom  udvikling  af  din  ån- 
delighed naturligvis  heller  ik- 
ke bør  forsømmes  på  grund 
af  studiet.  Først  er  det  vigtigt 
at  fastslå  at  uddannelse  i  sig 
selv  kan  være  til  udvikling  af 
ens  åndelighed  (se  L&P 
93:24,  36).  Der  er  dog  en  fa- 
re for,  at  man  glemmer  Gud  i 
sin  søgen  efter  "verdslig" 
kundskab,  og  for  at  undgå,  at 
dette  sker,  vil  jeg  give  to  råd: 

For  det  første: 

Acceptér  kaldelser. 

Sig  ja  til  de  kaldelser  dine 
ledere  beder  dig  om  at  udfø- 
re, medmindre  du  naturligvis 
føler,  at  du  ikke  kan  over- 
komme det.  Der  er  naturlig- 
vis visse  ting,  du  kan  have 
svært  ved  at  passe  sammen 
med  studierne,  men  vær  villig 
til  at  udføre  et  stykke  arbejde 
i  Kirken.  For  det  andet:  Stu- 
dér skriften.  Når  du  sidder 
fordybet  i  dine  (ofte  mursten- 
stykke)  studiebøger,  er  det 
meget  forfriskende  at  tage  sig 
tid  til  at  læse  Herrens  ord  i  al 
sin  renhed  og  enkelthed.  Gør 
ikke  skriftstudiet  til  en  del  af 
en  al  for  stram  tidsplan,  men 
afsæt  tid  nok  til  at  fundere 
over  de  ting,  der  har  betyd- 
ning lang  tid  efter  at  dine  stu- 
diebøger er  sat  på  hylden.  □ 
Palle  Rosenkilde 
Aarhus  Ward 


Mikkel  V.  Poulsen 


Kom  af  med  usikker- 
hed gennem  bøn 

Jeg  har  igennem  min  tid  i 
gymnasiet  erfaret,  at  et  vid- 
nesbyrd ofte  sættes  på  prøve 
under  et  studieforløb.  Man 
bliver  igennem  undervisnin- 
gen konfronteret  med  et  livs- 
billede, der  ligger  væsentligt 
til  forskel  fra  det,  vi  kender  i 
Kirken.  Biologilæreren  tager 
det  som  en  naturlighed,  at  vi 
nedstammer  fra  aberne.  Hi- 
storielæreren anerkender  ikke 
Luther  som  en  af  Gud  inspi- 
reret mand,  men  som  en  poli- 
tisk reformator.  De  ting  reli- 
gionslæreren sagde,  kunne  ly- 
de logiske  og  overbevisende, 
selvom  de  ikke  harmonerede 
med  evangeliet! 

Selvom  mit  vidnesbyrd  er 
stærkt,  følte  jeg  af  og  til  en 
vis  usikkerhed.  Den  slap  jeg 
imidlertid  af  med  ved  at  stu- 
dere flittigt  i  de  hellige  skrif- 
ter. Jeg  prøvede  samtidig  at 

passe  mine  kaldelser  i  Kirken 
bedre,  og  gå  den  ensktra  mil, 
og  så  bad  jeg  selvfølgelig  til 
vor  himmelske  Fader  om 
hjælp  til  at  slippe  af  med  den 
usikkerhed,  jeg  en  overgang 
følte.  Jeg  lærte,  at  et  vidnes- 
byrd er  ikke  noget  vedbliven- 
de, det  skal  plejes  ellers  går 
det  ud.  □ 

Mikkel  V,  Poulsen 
SUkeborg  Gren 


I 


f 

Elisabeth  Klitgaard 

Sæt  studiet  af  evange- 
liet først 

Det  kan  somme  tider  være 
svært,  når  man  sidder  med 
"tonsvis"  af  lektier,  og  så 
pludselig  kommer  i  tanke  om 
seminar.  Åh  nej!  tænker  man 
måske  i  første  omgang,  men 
jeg  tror  det  er  vigtigt,  at  man 
sætter  seminar  før  lektierne. 
Det  kan  godt  virke  umuligt  at 
nå  både  seminar  og  lektier. 
Derfor  bliver  man  nød  til  at 
prioritere  sin  tid.  Når  tanken 
om  at  udsætte  seminar  kom- 
mer til  mig,  tænker  jeg  altid 
på  det  skriftsted,  som  siger: 
"Søg  først  Guds  rige,  så  skal 
alt  andet  gives  jer  i  tilgift." 

Herren  har  altså  lovet  os, 
at  hvis  vi,  fx  sætter  seminar 
ført,  så  vil  Herren  sørge  for, 
at  vi  får  den  hjælp  således,  at 
vi  stadig  kan  følge  med  i  sko- 
len, og  nå  de  mål  vi  sætter  os. 
Er  det  ikke  et  stort  løfte?  Jeg 


ved,  at  det  er  nødvendigt,  at 
man  beder,  studerer  (deltager 
i  seminar/institut)  og  deltager 
i  møderne,  for  at  man  kan 
bevare  åndeligheden  under 
uddannelsen.  Hvis  vi  gør  dis- 
se ting,  så  er  det  mit  vidnes- 
byrd, at  Herren  vil  hjælpe  os, 
til  at  nå  de  mål  vi  sætter  os.  □ 
Elisabeth  Klitgaard 
Aalborg  Ward 

Brug  tid  med  menne- 
sker med  samme  stan- 
darder som  dig 

Det  er  et  spørgsmål  om  prio- 
ritering. Man  må  over  for 
Herren  vise,  hvad  man  selv 
mener,  er  vigtigt  (at  studere  i 
skrifterne  eller  at  løse  fysikop- 
gaver) og  derigennem  vise 
ham  sin  kærlighed.  Man  må 
huske  sine  bønner,  selv  om 
man  er  træt  og  udkørt,  og  al- 
tid sørge  for  at  holde  det  per- 
sonlige forhold  til  vor  him- 
melske Fader  vedlige.  Det  er 
vigtigt  at  deltage  i  Kirkens 
aktiviteter  så  tit  som  det  er 
muligt  og  bruge  tid  sammen 
med  gode  venner  med  de 
samme  standarder  som  sine 
egne,  og  ikke  glemme,  at  sko- 
len er  det  ideelle  sted  for  at 
missionere. 

En  god  idé  er  at  planlægge 
sin  tid  evt.  fra  uge  til  uge  -  så 
man  kan  udnytte  den  mere 
effektivt  og  få  tid  til  både  sin 
skole  og  den  åndelige  uddan- 
nelse af  sig  selv.  Hvis  man  til 
en  vis  grad  er  i  stand  til  at 
overholde  sine  tidsplaner,  vil 
man  få  øget  selvkontrol  og 
med  det  en  større  selvtillid. 

Vær  taknemmelig  for  din 
uddannelse  og  for  den  mulig- 
hed, den  giver  dig  for  at  få 
større  viden,  møde  nye  men- 
nesker, som  endnu  ikke  har 
hørt  om  evangeliet,  og  også 
for  at  kunne  arbejde  med 
målsætninger  og  personlig 
udvikling  også  på  dette  områ- 
de. Vis  Herren  dine  gode 
prioriteringer,  og  du  vil  blive 
velsignet  med  styrke  til  at 
kunne  overkomme  mere.  □ 
Sara  M.  W.  Mønsted 
Aalborg  Ward 


Sam  M.  W.  Mønsted 


Anerkend  din  ydeevne 
og  bed  hver  dag  om 
hjælp 

For  at  opnå  et  harmonisk  liv 
under  studiet,  er  det  vigtigt 
også  at  give  sig  tid  til  både  fa- 
milie og  kirkeliv.  Selvom  ens 
studie  er  vigtigt,  må  det  ikke 
blive  en  afgud,  så  alt  andet 
bliver  nedprioriteret.  Men  det 
er  også  vigtigt,  at  den  stude- 
rende ikke  påtager  sig/bliver 
kaldet  til  flere  kirkeopgaver 
end  vedkommende  kan  klare, 
ellers  bliver  den  studerende 
frustreret,  og  så  er  det  svært 
at  være  åndeligt  i  balance. 
Jeg  mener,  det  er  nødvendigt 
at  erkende  sin  afhængighed  af 
Gud,  hvilket  betyder,  at  vi 
som  studerende  såvel  som  al- 
le andre  skal  studere  i  skrif- 
terne og  specielt  i  Mormons 
Bog  hver  dag.  Vi  må  følge 
Amuleks  opfordring  til  at  be- 
de om  hjælp  i  hverdagen,  så 
vi  kan  forstå  sandheden  af  de 
ting  vi  lærer  (Alma  34:19- 
27).  Deltag  eventuelt  i  insti- 
tut. Fortæl  dine  medstuderen- 
de, at  du  er  medlem  af  Kir- 
ken og  hvilke  standarder  det- 
te indebærer.  Det  vil  forpligte 
dig  til  at  leve  evangeliet.  □ 
Ole  Reinholdt  Jensen 
Odense  1.  ward 


Tag  ikke  evangliet  for 
givet 

,  De  fleste  unge  mennesker  i 
dag  er  meget  optaget  af  deres 
uddannelse,  fordi  det  har  så 
stor  betydning  i  vores  sam- 
fund i  dag.  Jeg  studerer  selv 
på  HTX,  og  ved  hvor  meget 
I  tid  og  hvor  mange  kræfter, 
i  det  kræver,  ligesom  på  så 
mange  andre  uddannelsesste- 
der. Skolen  kan  hurtigt  op- 
tage al  ens  tid,  for  at  nå  sine 
egne  ambitioner,  og  for  at  sik- 
re sig  en  plads  på  arbejdsmar- 
kedet. 

Men  lige  så  vigtig  som  det 
er  fuldføre  sin  uddannelse  og 
tilegne  sig  viden  til  brug  på 
sin  kommende  arbejdsplads, 
lige  så  vigtigt  er  det,  at  vi  hus- 
ker den  24-timers  skole,  vi 
går  i,  med  evangeliet  som  læ- 
rebog. To  uddannelser  er  me- 
get på  én  gang.  Men  evange- 

I  liet  forventer  ingen  rapporter, 
foredrag,  færdiglavede  pro- 
dukter inden  for  diverse  prin- 
cipper osv.  Her  er  det  mere 
de  åndelige  ting,  vi  skal  arbej- 
de med  og  selvfølgelig  også 
vores  forståelse  for  det.  Vi  bli- 

I  ver  nødt  til  at  se  i  evige  per- 
spektiver for  at  klare  det. 

To  uddannelser  kan  sag- 
tens også  kombineres.  Vores 
åndelighed  kan  vi  sagtens  op- 
retholde i  hverdagen.  Vi  skal 
huske  vore  bønner,  som  er 
den  direkte  linie  mellem  vor 
himmelske  Fader  og  os  selv. 
Der  blevet  lavet  studiepro- 
grammer (seminar,  institut, 
osv.)  for  at  hjælpe  os  til  at 
forstå  evangeliet.  Tag  de  ting  i 
brug  som  hjælpemidler.  Når 
vi  kommer  i  Kirken  om  søn-, 
dagen,  bliver  vi  opbygget  af 
vores  søskende.  Vores  familie 
kan  ligeledes  hjælpe  os,  men 
det  vigtigste  er,  at  vi  giver  os 
tid  til  det  og  ikke  tager  evan- 
geliet for  givet,  selv  om  eks- 
amenerne er  på  deres  højeste. 

For  holder  vi  os  nær  til 
Herren,  vil  han  være  med  os 
og  støtte  os  i  vores  timelige 
såvel  som  vores  åndelige  ud- 
dannelser. □ 
Karen  Jepsen 
Københavns  4.  Ward 

Kunstværk  fra  Kirkens  sidste  internationale  kunstkonkurrence.  Nu  har  alle  Kirkens  kunstnere  på 
ny  chancen  (TD-foto). 


Så  er  det  tid  til  Kirkens 

3.  verdensomspændende  kunstkonkurrence 


Kirkens  museum  for  de 
sidstes  dages  helliges 
kunst  og  historie  indbyder 
sidste  dages  hellige  kunstnere 
overalt  i  verden  til  at  skabe 
originale  værker  til  den  3.  in- 
ternationale kunstkonkurren- 
ce i  1994. 

Temaet 

Temaet  for  konkurrencen 
vil  være:  "At  leve  evangeliet  i 
den  verdensomspændende 
kirke".  De  deltagende  kunst- 
værker skal  afspejle  et  tema, 
en  værdinorm,  en  aktivitet  el- 
ler et  sammenhæng,  som  er 
knyttet  til  de  sidste  dages  hel- 
liges liv.  Museet  ønsker  at  op- 
muntre kunstnere  overalt  i 
Kirken  til  at  gengive  temaer, 
som  knytter  sig  til  den  måde, 
hvorpå  Kirkens  medlemmer 
lader  evangeliet  komme  til 
udtryk  som  enkeltperson,  fa- 
milie eller  på  anden  vis  som 


sidste  dages  hellige. 

Hvem  kan  deltage? 

Alle  former  for  kunstarter 
kan  deltage,  herunder  male- 
rier, tryk,  fotografier,  skulptu- 
rer, tekstil,  keramik,  håndar- 
bejde samt  andre  former  for 
kunsthåndværk.  De  deltagen- 
de kunstværker  må  ikke  være 
større  end  2 1 3  centimeter  på 
længste  led. 

Hvordan  gør  jeg? 

Førstebedømmelseser,  del- 
tagerformularer og  informa- 
tionsblade om  konkurrencen  i 
kan  rekvireres  ved  de  lokale 
distributionscentre  i  Kirken. 
Lysbilleder  eller  fotografier  af 
kunstværket  og  deltagerfor- 
mularerne skal  indsendes  se- 
nest den  31.  oktober  1993  ril 
Stjernens  redaktion  i  Køben- 
havn. Disse  ting  vil  så  blive 
sendt  videre  til  Salt  Lake  Ci- 


ty. Lysbilleder  og  fotografier 
vil  ikke  blive  returneret. 

Endelig  bedømmelse 

De  kunstnere,  som  udvæl- 
ges til  den  endelige  bedøm- 
melse, kan  ligeledes  sende  de- 
res kunstværker  til  Salt  Lake 
I   City  via  Stjernens  redaktion  i 
København.  De  præmierede 
kunstværker  og  eventuelle 
indkøb  til  museets  samling  vil 
blive  bekendtgjort  ved  en  ud- 
stilling i  museet.  Mere  end 
800  sidste  dages  hellige 
kunstner  fra  42  nationer  ind- 
i   sendtes  deres  arbejder  til  den 
2.  Internationale  Kunstkon- 
kurrence i  1991.  Den  første 
konkurrence,  som  blev  spon- 
soreret af  Kirkens  museum 
for  de  sidste  dages  helliges 
kunst  og  historie,  blev  afholdt 
i  1987.  □ 
IMN 


Tidligere 
general- 
autoritet dør 


Idste  H.  Verlan  Ander- 
sen, der  blev  77  år, 


blev  begravet  den  20.  juli 
1992.  Han  døde  den  16.  juli 
1992  af  kræft  i  sit  hjem  i 
Orem  i  Utah.  Ældste  Ander- 
sen blev  opretholdt  som  med- 
lem af  De  Halv^erds  i  april 
1986  for  en  fem-årig  periode. 
Han  blev  kaldet  til  De  Halv- 
fjerds' Andet  Kvorum  i  april 
1989. 

Ældste  Andersen  tjente 
som  generalautoritet  i  forskel- 
lige kapaciteter:  førsterådgiver 
i  områdepræsidentskabet  for 
Mexico  og  Centralamerika, 
som  andenrådgiver  i  område- 
præsidentskabet for  det  sydli- 
ge område  i  Sydamerika,  som 
andenrådgiver  i  områdepræsi- 
dentskabet for  det  centrale 
Utah  og  som  andenrådgiver  i 
præsidentskabet  for  søndags- 
skolens hovedbestyrelse.  □ 
IMN 


Nu  afdøde  ældste  H.  Verlan 
Andersen. 

